C.N.R. Aamundsen begynte å arbeide ved Akers mekaniske verksted i 1919, som assistent for sin far, direktør J.L. Aamundsen. Han ble underdirektør i 1929, og administrerende direktør etter farens bortgang i 1932. Han var Akers toppleder frem til 1958, og viseformann i styret 1958–1964. C.N.R. Aamundsen var også formann i Skipsbyggerienes Landsforening 1940–1955, medlem av Norsk Arbeidsgiverforenings arbeidsutvalg og sentralstyre 1933–1950 og styremedlem i Norges Industriforbund (viseformann 1932–1933).